Марнетын шӱдыржӧ-влак

Конкурс нерген 
Марий Эл Республикысе тÿвыра, печать да калык-влак паша шотышто министерстве 2012 ий гыч тӧнеж, организаций-влак дене пырля марла возышо сайт, портал, блог да Интернет-тӱшка-влак коклаште конкурсым эртара.

Конкурс Марий Элысе да шочмо калыкын тÿшкан илыме кундемласе марий-влак икте-весышт дене илышын тÿрлö йыжыҥжым Интернет гоч келгынрак вашла палдарен кертышт да икте-весышт дене кутыраш сай йöн лийже манын кок ийлан ик гана эртаралтеш.

«Марнетын шÿдыржö-влак» конкурсышто кеч-кушто илыше, кеч-могай гражданстван, тыгодым марий йылме дене Интернет-дневник ден Интернет-тӱшкам вÿдышö, сайт ден портал-влакым (тыгак нунын иктаж ужашыштым) ыштыше да шуяш полшышо организаций-влак да посна еҥ-влак вийыштым терген кертыт. Тыгодым сайтын кушто регистрироватлалтмыжат шотыш ок налалт.

 Номинаций-влак 
Конкурс икмыняр номинаций дене эртаралтеш:
 Кугыжаныш кучемын эн сай сайтше.
 Тÿвыра, туныктыш тӧнежын эн сай сайтше.
 Савыктыме газет але журналын вотысо (сетьысе, сетевой) эн сай версийже.
 Марий калыкын тÿвыра, сымыктыш, йылме да йÿлажлан пӧлеклатше эн сай сайт.
 Эн сай авторский Интернет-дневник (блог, микроблог), Интернет-сообществе.

Материал-влакым кучылтмо
 «Марнетын шÿдыржö-влак – 2012»
 «Марнетын шÿдыржö-влак – 2014»
 «Марнетын шÿдыржö-влак – 2016»
«Марнетын шÿдыржö-влак – 2018»
«Марнетын шÿдыржö-влак – 2020»

Категорий:Интернет
Категорий:Марий блогер-влак